b"\n_START_ARTICLE_\nCirculador\n_START_PARAGRAPH_\nUn circulador \xc3\xa9s un dispositiu electr\xc3\xb2nic passiu i no reciproc de tres o m\xc3\xa9s portes habitualment usat en l'\xc3\xa0mbit de les microones. La seva principal caracter\xc3\xadstica \xc3\xa9s que quan es connecta un senyal a un dels seus ports d'entrada aquest senyal ser\xc3\xa0 transferit al seg\xc3\xbcent port sense rebre interfer\xc3\xa8ncies dels altres ports._NEWLINE_Quan un circulador t\xc3\xa9 3 portes tamb\xc3\xa9 se'l coneix amb el nom d'a\xc3\xafllador.\n_START_SECTION_\nHist\xc3\xb2ria\n_START_PARAGRAPH_\nEstudiant les equacions de Maxwell un matem\xc3\xa0tic dels Laboratoris Bell va arribar a la conclusi\xc3\xb3 que si les equacions eren correctes i completes era necessari que existissin dispositius no rec\xc3\xadprocs. Un cop demostrat aquest fet el personal dels Laboratoris Bell va comen\xc3\xa7ar a investigar la creaci\xc3\xb3 d'un d'aquests dispositius, efem\xc3\xa8ride que finalment aconseguiria Lester Hogan dels mateixos laboratoris al final de la Segona Guerra Mundial.\n_START_SECTION_\nAplicacions\n_START_PARAGRAPH_\nEn sistemes de radar, caracteritzats habitualment per fer servir nom\xc3\xa9s una antena per a rebre i transmetre, els circuladors s\xc3\xb3n usats per a desacoplar el senyal transm\xc3\xa8s i el senyal rebut. L'\xc3\xbas d'un circulador \xc3\xa9s molt m\xc3\xa9s apropiat que no l'\xc3\xbas d'un interruptor, ja que evita la creaci\xc3\xb3 de polsos de tensi\xc3\xb3 al canviar sobtadament del senyal transm\xc3\xa8s al senyal rebut a m\xc3\xa9s de permetre la transmissi\xc3\xb3 i recepci\xc3\xb3 de forma simultania.\n_START_SECTION_\nPar\xc3\xa0metres\n_START_PARAGRAPH_\nDirectivitat: M\xc3\xa0xima relaci\xc3\xb3 de pot\xc3\xa8ncies entre la porta acoblada i les portes a\xc3\xafllades. T\xc3\xadpicament \xc3\xa9s d'uns 20 decibels._NEWLINE_P\xc3\xa8rdues d'inserci\xc3\xb3: Relaci\xc3\xb3 entre la pot\xc3\xa8ncia incident i la pot\xc3\xa8ncia que surt per la porta on circula el senyal. S'expressa en dec\xc3\xadbels."